
VILNIAUS RAJONO SAVIVALDYBĖS ADMINISTRACIJOS
LYGIŲ GALIMYBIŲ ĮGYVENDINIMO POLITIKOS
 VEIKSMŲ PLANAS 2026 – 2028 M.

	1. Siekti palankesnių sąlygų užtikrinimo bei socialinės paramos prieinamumo gerinimo nepilnoms šeimoms Vilniaus rajono savivaldybės administracijoje.
	1.1. Siekti užtikrinti pirmenybės teisę darbuotojams, vieniems auginantiems vaikus (nepilnoms šeimoms), derinant kasmetinių atostogų grafiką su vaikų ugdymo įstaigų atostogų periodais, siekiant sudaryti palankias sąlygas kokybiškam šeimos poreikių tenkinimui bei darbo ir asmeninio gyvenimo balansui.
	Visas laikotarpis
	Administracijos skyrių vadovai
	Užtikrintas sėkmingas šeimos ir darbo įsipareigojimų derinimas.

	1. 
	1.2. Siekti darbo sąlygų kokybės gerinimo. Savivaldybės administracijoje, įrengiant arba pritaikant specializuotą erdvę (vaiko priežiūros kambarį), kurioje darbuotojai, susidūrę su nenumatytomis vaiko priežiūros problemomis, turėtų galimybę saugiai ir komfortiškai derinti neatidėliotinų darbo funkcijų atlikimą su trumpalaike vaiko priežiūra.
	Iki 2028
	Aprūpinimo ir priežiūros skyrius
	Pritaikyta darbo aplinka, leidžianti darbuotojams saugiai ir komfortiškai derinti neatidėliotinas darbines funkcijas su trumpalaike vaiko priežiūra nenumatytais atvejais.

	2. Siekti darbuotojų su negalia lygių galimybių principo užtikrinimo, visapusiškos integracijos bei darbo aplinkos ir informacijos prieinamumo kokybės gerinimo Vilniaus rajono savivaldybės administracijoje.
	2.1. Darbo vietų ir fizinės aplinkos pritaikymas. Siekti užtikrinti individualizuotą techninių sąlygų pritaikymą darbuotojams su negalia, diegiant reikiamą įrangą ar infrastruktūros sprendimus.
	Iki 2028
	Aprūpinimo ir priežiūros skyrius
	Pritaikyta darbo aplinka, užtikrinanti saugias, ergonomiškas ir funkcionalias darbo sąlygas visiems administracijos darbuotojams.

	
	2.2. Vadovaujančių asmenų kompetencijų didinimas apie negalių specifiką. Organizuoti  mokymus Savivaldybės administracijos padalinių vadovams apie skirtingų negalių (fizinių, jutiminių, intelektinių ar psichologinių) specifiką, siekiant ugdyti gebėjimus tinkamai pritaikyti darbo procesus ir kurti įtraukią darbo aplinką.
	Iki 2027
	Žmonių ir organizacijos kultūros skyrius
	Padidėjęs vadovų sąmoningumas ir kompetencija, užtikrinanti etišką bendravimą, efektyvų problemų sprendimą bei nediskriminacinės organizacinės kultūros puoselėjimą administracijoje.

	3. Siekti kultūrinės ir religinės įvairovės puoselėjimo, užtikrinant visų tautybių ir religinių įsitikinimų darbuotojų lygias galimybes.
	3.1. Kultūrinio sąmoningumo ir tolerancijos didinimas. Organizuoti informacines veiklas ar mokymus darbuotojams apie tarpkultūrinį bendravimą ir skirtingų religijų tradicijas, siekiant stiprinti tarpusavio supratimą ir pagarbą kolektyve.
	Iki 2028
	Žmonių ir organizacijos kultūros skyrius.
	Sustiprinta tolerancija, mažinama stereotipų bei išankstinių nuostatų tikimybė darbinėje aplinkoje.





	
	3.2. Galimybių sudarymas minėti religines šventes. Siekti lankstumo derinant darbo grafiką ar suteikiant laisvą laiką (pvz., kasmetinių atostogų ar papildomų poilsio dienų sąskaita) darbuotojams, kurių religinės šventės nesutampa su valstybinėmis šventėmis.
	Visas laikotarpis
	Administracijos skyrių vadovai
	Užtikrinta pagarba darbuotojų įsitikinimams, sudarant sąlygas išpažinti savo religiją ir puoselėti tradicijas derinant tai su darbiniais įsipareigojimais.

	4. Siekti vyresnio amžiaus darbuotojų lygių galimybių užtikrinimo, jų profesinės patirties vertinimo bei palankios emocinės ir fizinės aplinkos kūrimo Vilniaus rajono savivaldybės administracijoje.
	4.1. Pasirengimo išėjimui į pensiją palaikymas. Organizuoti informacinius susitikimus ar konsultacijas apie socialines garantijas, pensijų sistemą bei teikti emocinę pagalbą planuojantiems baigti profesinę karjerą.
	Visas laikotarpis
	Tiesioginis vadovas. Žmonių ir organizacijos kultūros skyrius.
	Užtikrintas sklandus ir psichologiškai saugus perėjimas į kitą gyvenimo etapą, išlaikant darbuotojo orumą ir teigiamą santykį su darbdaviu.

	5. Siekti šeimai palankios aplinkos puoselėjimo, papildomų socialinių garantijų užtikrinimo bei darbo ir asmeninio gyvenimo balanso gerinimo Vilniaus rajono savivaldybės administracijoje, ypatingą dėmesį skiriant daugiavaikių šeimų ir tėvų, auginančių mažamečius vaikus, poreikiams.
	5.1. Siekti darbo sąlygų kokybės gerinimo. Savivaldybės administracijoje, įrengiant arba pritaikant specializuotą erdvę (vaiko priežiūros kambarį), kurioje darbuotojai, susidūrę su nenumatytomis vaiko priežiūros problemomis, turėtų galimybę saugiai ir komfortiškai derinti neatidėliotinų darbo funkcijų atlikimą su trumpalaike vaiko priežiūra.
	Iki 2028
	Aprūpinimo ir priežiūros skyrius
	Pritaikyta darbo aplinka, leidžianti darbuotojams saugiai ir komfortiškai derinti neatidėliotinas darbines funkcijas su trumpalaike vaiko priežiūra nenumatytais atvejais.

	
	5.2. Prioritetinis nuotolinio darbo taikymas mažamečių tėvams. Sudaryti sąlygas tėvams, auginantiems mažamečius vaikus, pirmenybės tvarka naudotis nuotolinio darbo ar hibridinio darbo modeliu nenumatytais atvejais (pvz., vaikui susirgus ar užsidarius ugdymo įstaigai).
	Visas laikotarpis
	Administracijos skyrių vadovai
	Užtikrintas veiklos tęstinumas krizinėmis situacijomis, sumažinant darbuotojų patiriamą stresą dėl vaikų priežiūros ir darbo įsipareigojimų derinimo.

	6. Siekti darbuotojų, slaugančių sergančius ar negalią turinčius šeimos narius, socialinio saugumo užtikrinimo bei darbo ir slaugos įsipareigojimų derinimo kokybės gerinimo Vilniaus rajono savivaldybės administracijoje.
	6.1. Individualizuoto darbo grafiko ir nuotolinio darbo prioriteto taikymas. Sudaryti sąlygas darbuotojams, kurių šeimos nariams reikalinga nuolatinė ar intensyvi slauga, naudotis lanksčiomis darbo formomis, leidžiant operatyviai reaguoti į artimųjų sveikatos būklės pokyčius.
	Visas laikotarpis
	Administracijos skyrių vadovai
	Sumažinta darbuotojų emocinė įtampa, sudarant sąlygas išlaikyti profesinį aktyvumą neaukojant artimųjų priežiūros kokybės.

